L-eks Ministru tal-Intern Taljan u l-mexxej tal-lemin estrem Matteo Salvini se jgħaddi ġuri wara li f'Awwissu tal-2019 ħalla bastiment ta' tiftix u salvataġġ fil-baħar għal aktar minn ġimagħtejn. L-Imħallef Lorenzo Ianelli ordna lil Salvini biex jgħaddi ġuri talli rrifjuta li jħalli bastiment mmexxi mill-għaqda mhux governattiva Spanjola Open Arms jidħol fil-pajjiż. Il-bastiment kien salva 147 persuna li tħallew bejn sema u ilma għal 19-il jum. Permezz ta' kitba fuq Twitter Salvini kkwota l-kostituzzjoni Taljana u sostna li wieħed jiddefendi l-pajjiż huwa dmir sagru ta' kull Taljan. Fuq Twitter Salvini kompla, "jien se ngħaddi ġuri talli ddefendejt lil pajjiżi?" 🔴 Rinviato a giudizio. Sempre. pic.twitter.com/CcTELlVphl — Matteo Salvini (@matteosalvinimi) April 17, 2021 Matul il-perjodu li dawn il-persuni għamlu fuq il-bastiment ma jistgħux jidħlu l-Italja, uħud minn dawk salvati qabżu l-baħar minħabba li kienu jinsabu fi stat ta' disprament. Dawk salvati kienu ddaħħlu f'port sigur wara li l-Qorti ħarġet ordni biex isir dan.